Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 577/98 dėl darbo jėgos atrankinio tyrimo organizavimo Bendrijoje /* COM/2013/0155 final - 2013/0084 (COD) */





AIŠKINAMASIS MEMORANDUMAS 1. PASIŪLYMO APLINKYBĖS Sutartyje dėl Europos Sąjungos veikimo (toliau – SESV) skiriami Komisijai deleguojami įgaliojimai priimti bendro pobūdžio ne teisėkūros procedūra priimamus aktus, skirtus neesminėms konkretaus teisėkūros procedūra priimto akto nuostatoms papildyti ar iš dalies pakeisti, kaip nustatyta SESV 290 straipsnio 1 dalyje (deleguotieji aktai), ir Komisijai suteikiami įgaliojimai priimti vienodas teisiškai privalomų Sąjungos aktų įgyvendinimo sąlygas, kaip nustatyta SESV 291 straipsnio 2 dalyje (įgyvendinimo aktai). Komisija įsipareigojo[1], remdamasi 2011 m. vasario 16 d. Europos Parlamento ir Tarybos reglamentu (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[2], ir Sutartyje nustatytais kriterijais, persvarstyti teisėkūros procedūra priimtus teisės aktus, kuriuose dabar yra nuorodos į reguliavimo procedūrą su tikrinimu. Apskritai siekiama iki Parlamento septintosios kadencijos pabaigos (2014 m. birželio mėn.) iš visų teisėkūros procedūra priimtų dokumentų pašalinti visas nuostatas, kuriomis daroma nuoroda į reguliavimo procedūrą su tikrinimu. Derinant 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje[3] su naujomis SESV taisyklėmis, tuo reglamentu perklasifikuoti Komisijai suteikti įgaliojimai. ES darbo jėgos tyrimas (DJT) – didžiausias Europoje namų ūkių tyrimas. Atlikus šį tyrimą gaunami užimtumo, nedarbo ir darbo rinkoje nedalyvaujančių asmenų duomenys – Europos Sąjungos darbo rinkų statistinės informacijos sistemos pagrindas. DJT rodikliai naudojami trims iš strategijos „Europa 2020“ pagrindinių rodiklių rengti. Nacionalinės statistikos institucijos atsakingos už imties atranką, klausimynų rengimą, tiesiogines namų ūkių apklausas ir rezultatų teikimą Eurostatui naudojant bendrą kodavimo sistemą. Pagrindinis DJT kasmet papildomas vadinamuoju ad hoc moduliu. Pagrindinė tyrimo dalis vienodai svarbi tiek pačioms šalims, tiek visai Europai, o kasmet keičiami ad hoc moduliai daugiausiai naudojami Europos politikos iniciatyvų, pvz., Europos užimtumo strategijos, pavyzdinės iniciatyvos „Judus jaunimas“, moterų ir vyrų lygių galimybių strategijos, Europos integracijos darbotvarkės ir užimtumo srities dokumentų rinkinio, reikmėms. ES sprendimus priimantiems subjektams labai svarbu, kad aukštos kokybės ad hoc modulio duomenys būtų rengiami tvariai, todėl į šį reglamentą siūloma įtraukti finansavimo nuostatą. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Konsultuotasi su socialinės statistikos srities vadovais ir Europos statistikos sistemos komitetu. Poveikio vertinti nereikėjo. 3. TEISINIAI PASIŪLYMO ASPEKTAI Šio pasiūlymo tikslai yra: i) pakeisti Reglamento (EB) Nr. 577/98 nuostatas ir suderinti jį su nauja institucine aplinka. Visų pirma šiuo pasiūlymu siekiama nustatyti Komisijos įgaliojimus ir tinkamą priemonių priėmimo naudojantis tais įgaliojimais tvarką. Komisija įgaliota priimti deleguotuosius aktus pagal SESV 290 straipsnį, kad galėtų papildyti ar iš dalies pakeisti tam tikras neesmines Reglamento (EB) Nr. 577/98 nuostatas. Visų pirma, deleguotaisiais aktais Komisija gali patvirtinti ad hoc modulių turinį bei apibrėžtis ir prireikus pritaikyti tyrimo kintamųjų sąrašą prie metodų ir sąvokų raidos. Be to, deleguotaisiais aktais Komisija gali patvirtinti struktūrinių kintamųjų sąrašą, įskaitant mažiausią imties dydį ir tyrimų dažnumą. Komisija turėtų užtikrinti, kad tais deleguotaisiais aktais valstybėms narėms ir vienetams respondentams nebūtų nustatoma didelė papildoma administracinė našta. Kad būtų užtikrintos vienodos statistinės informacijos perdavimo sąlygos, Komisijai suteikiami įgyvendinimo įgaliojimai ir ji visų pirma gali patvirtinti taikytinas duomenų redagavimo ir kintamųjų kodavimo taisykles bei principų, pagal kuriuos formuluojami klausimai apie užimtumo statusą, sąrašą, remdamasi Reglamento (ES) Nr. 182/2011 5 straipsnyje nustatyta nagrinėjimo procedūra; ii) sudaryti Komisijai sąlygas numatyti finansinį įnašą. Ši nuostata siūloma dėl darbo jėgos tyrimo ad hoc modulių svarbos remiant Sąjungos politiką. Sąjungos finansavimo įnašą, skirtą šiems moduliams taikyti, siūloma teikti dotacijomis, neskelbiant kvietimų teikti paraiškas. Dotacijos būtų skiriamos nacionalinėms statistikos institucijoms ir kitoms nacionalinėms valdžios institucijoms, nurodytoms 2009 m. kovo 11 d. Europos Parlamento ir Tarybos reglamento (EB) Nr. 223/2009 dėl Europos statistikos[4] 5 straipsnio 2 dalyje. Norint iš esmės supaprastinti administracines procedūras ir sumažinti su dotacijų valdymu susijusią klaidų riziką, siūloma skirti vienkartines išmokas, kaip nustatyta Finansinio reglamento 124 straipsnio 1 dalyje. · Teisinis pagrindas Sutarties dėl Europos Sąjungos veikimo 338 straipsnio 1 dalis. · Pasirinkta priemonė Europos Parlamento ir Tarybos reglamentas. 4. POVEIKIS BIUDŽETUI Poveikis biudžetui nurodytas finansinėje pažymoje. · Europos ekonominė erdvė Siūlomas teisės aktas susijęs su EEE, todėl turėtų būti joje taikomas. 2013/0084 (COD) Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 577/98 dėl darbo jėgos atrankinio tyrimo organizavimo Bendrijoje (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 338 straipsnio 1 dalį, atsižvelgdami į Europos Komisijos pasiūlymą, teisėkūros procedūra priimamo akto projektą perdavus nacionaliniams parlamentams, laikydamiesi įprastos teisėkūros procedūros, kadangi: (1) įsigaliojus Sutarčiai dėl Europos Sąjungos veikimo (SESV) Komisijai suteiktus įgaliojimus reikia suderinti su SESV 290 ir 291 straipsniais; (2) remdamasi 2011 m. vasario 16 d. Europos Parlamento ir Tarybos reglamentu (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[5], ir Sutartyje nustatytais kriterijais, Komisija įsipareigojo[6] persvarstyti teisėkūros procedūra priimtus teisės aktus, kuriuose dabar yra nuorodos į reguliavimo procedūrą su tikrinimu; (3) Komisijai turėtų būti suteikti įgaliojimai pagal SESV 290 straipsnį priimti deleguotuosius aktus, skirtus neesminėms teisėkūros procedūra priimto konkretaus teisės akto nuostatoms papildyti ar iš dalies pakeisti, ypač kai siekiama atsižvelgti į ekonomikos, socialinę ir technikos raidą. Komisija turėtų užtikrinti, kad tais deleguotaisiais aktais valstybėms narėms arba vienetams respondentams nebūtų nustatoma didelė papildoma administracinė našta; (4) 1998 m. kovo 9 d. Tarybos reglamente (EB) Nr. 577/98 dėl darbo jėgos atrankinio tyrimo organizavimo Bendrijoje[7] pateikiama nuoroda į reguliavimo procedūrą su tikrinimu, todėl šis reglamentas turėtų būti peržiūrėtas atsižvelgiant į Sutartyje nustatytus kriterijus; (5) Komisijai turėtų būti suteikti įgaliojimai priimti deleguotuosius aktus pagal SESV 290 straipsnį, kad ji galėtų papildyti ar iš dalies pakeisti tam tikras neesmines Reglamento (EB) Nr. 577/98 nuostatas, susijusias su ad hoc modulių turiniu, apibrėžtimis ir tyrimo kintamųjų sąrašo pritaikymo prie metodų ir sąvokų raidos. Be to, Komisijai turėtų būti suteikti įgaliojimai deleguotaisiais aktais patvirtinti struktūrinių kintamųjų sąrašą, įskaitant mažiausią imties dydį ir tyrimų dažnumą; (6) ypač svarbu, kad Komisija parengiamųjų darbų metu tinkamai konsultuotųsi, taip pat su ekspertais. Atlikdama su deleguotaisiais aktais susijusį parengiamąjį darbą ir rengdama jų tekstus Komisija turėtų užtikrinti, kad atitinkami dokumentai būtų vienu metu, laiku ir tinkamai perduodami Europos Parlamentui ir Tarybai; (7) siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai. Šiais įgaliojimais turėtų būti naudojamasi pagal Reglamentą (ES) Nr. 182/2011; (8) kadangi darbo jėgos tyrimo ad hoc moduliai svarbūs remiant Sąjungos politiką, Sąjungos finansavimo įnašą, skirtą šiems moduliams taikyti, siūloma teikti dotacijomis, neskelbiant kvietimų teikti paraiškas. Dotacijos skiriamos nacionalinėms statistikos institucijoms ir kitoms nacionalinėms valdžios institucijoms, nurodytoms 2009 m. kovo 11 d. Europos Parlamento ir Tarybos reglamento (EB) Nr. 223/2009 dėl Europos statistikos[8] 5 straipsnio 2 dalyje. Dotacijos darbo jėgos tyrimams atlikti gali būti skiriamos vienkartinėmis išmokomis. Atsižvelgiant į šias aplinkybės vienkartinės išmokos turėtų būti pagrindinis dotacijų valdymo paprastinimo būdas; (9) nukrypstant nuo 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių[9] 126 straipsnio 3 dalies e punkto ir atsižvelgiant į didesnę administracinę naštą, susijusią su papildoma informacija, kuri turės būti renkama darbo rinkos tyrimo reikmėms ir naudojama trijų pagrindinių strategijos „Europa 2020“ tikslų rodikliams parengti, būtina bendrai finansuoti nacionalinių administracijų darbuotojų darbo užmokesčio sąnaudas, net jei atitinkama valdžios institucija būtų vykdžiusi remiamą veiklą ir be ES dotacijos; (10) laikantis proporcingumo principo, siekiant pagrindinio tikslo suderinti Komisijai suteiktus įgaliojimus su SESV 290 ir 291 straipsniais, Reglamente (EB) Nr. 577/98 būtina nustatyti tokio suderinimo taisykles. Remiantis Europos Sąjungos sutarties 5 straipsnio 4 dalimi šiuo reglamentu neviršijama to, kas būtina nurodytiems tikslams pasiekti; (11) siekiant teisinio tikrumo, svarbu užtikrinti, kad šiuo reglamentu nebūtų daromas poveikis priemonių priėmimo procedūroms, inicijuotoms, bet nebaigtoms prieš įsigaliojant šiam reglamentui; (12) todėl Reglamentas (EB) Nr. 577/98 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 577/98 iš dalies keičiamas taip: 1) 4 straipsnis iš dalies keičiamas taip: a) 2 ir 3 dalys pakeičiamos taip: „2. Komisijai suteikiami įgaliojimai pagal 7c straipsnį priimti deleguotuosius aktus dėl apibrėžčių ir tyrimo kintamųjų sąrašo pritaikymo prie metodų ir sąvokų raidos. Komisijai suteikiami įgaliojimai pagal 7c straipsnį priimti deleguotuosius aktus dėl kintamųjų (toliau – struktūriniai kintamieji) sąrašo, įskaitant mažiausią imties dydį ir tyrimų dažnumą, iš 1 dalyje išvardytų tyrimo rodiklių, kurie renkami ne kaip ketvirčio vidurkiai, o tik kaip metiniai vidurkiai, taikant 52 savaičių laikotarpį. 3. Įgyvendinimo aktais Komisija patvirtina duomenų redagavimo ir kintamųjų kodavimo taisykles bei klausimų apie užimtumo statusą formulavimo principų sąrašą. Tokie įgyvendinimo aktai priimami pagal 8 straipsnio 2 dalyje nurodytą nagrinėjimo procedūrą.“ b) 4 dalis išbraukiama. 2) Reglamentas papildomas šiais 7a , 7b ir 7c straipsniais: „7a straipsnis Ad hoc moduliai 1. Komisijai suteikiami įgaliojimai pagal 7c straipsnį priimti deleguotuosius aktus dėl papildomo kintamųjų rinkinio (toliau – ad hoc modulis) 4 straipsnio 1 dalyje apibūdintai informacijai papildyti, įskaitant tyrimo objektą, ataskaitinį laikotarpį, imties dydį (lygų pagal 3 straipsnį nustatytam imties dydžiui arba mažesniam) ir rezultatų perdavimo terminą (kuris gali skirtis nuo pagal 6 straipsnį nustatyto termino). 2. Išsamus duomenų, kurie turi būti surinkti pagal ad hoc modulį, sąrašas sudaromas ne vėliau kaip likus 12 mėnesių iki to modulio ataskaitinio laikotarpio pradžios. Ad hoc modulį sudaro ne daugiau kaip 11 kintamųjų. 7b straipsnis Finansavimo nuostatos Sąjunga gali skirti finansinę paramą nacionalinėms statistikos institucijoms ir kitoms nacionalinėms valdžios institucijoms, įtrauktoms į paskirtųjų pagalbos gavėjų sąrašą, nurodytą Reglamento (EB) Nr. 223/2009 5 straipsnio 2 dalyje, kad jos galėtų taikyti 7a straipsnyje nurodytus ad hoc modulius pagal Europos Parlamento ir Tarybos reglamento (ES) Nr. XX/XX dėl Europos Sąjungos socialinių pokyčių ir inovacijų programos[10] [COM (2011) 609 galutinis] X straipsnį. 7c straipsnis Įgaliojimų delegavimas 1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis. 2. Naudodamasi 4 straipsnio 2 dalimi ir 7a straipsnio deleguotais įgaliojimais Komisija užtikrina, kad deleguotaisiais aktais valstybėms narėms ir respondentams nebūtų nustatoma didelė papildoma administracinė našta. 3. 4 straipsnio 2 dalyje ir 7a straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo (Leidinių biuras: įrašyti tikslią Reglamento, kuriuo iš dalies keičiamos nuostatos, įsigaliojimo datą). 4. Europos Parlamentas arba Taryba gali bet kada atšaukti 4 straipsnio 2 dalyje ir 7a straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui. 5. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai. 6. Pagal 4 straipsnio 2 dalį ir 7a straipsnį priimtas deleguotasis aktas įsigalioja tik tuo atveju, jeigu per 2 mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“ 3) 8 straipsnis pakeičiamas taip: „8 straipsnis Komitetas 1. Komisijai padeda Europos statistikos sistemos komitetas, įsteigtas pagal Reglamentą (EB) Nr. 223/2009. Tai komitetas, nurodytas Reglamente (ES) Nr. 182/2011. 2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.“ 2 straipsnis Šis reglamentas nedaro poveikio priemonių priėmimo procedūroms, nurodytoms Reglamente (EB) Nr. 577/98, kurios buvo inicijuotos, bet nebaigtos prieš įsigaliojant šiam reglamentui. 3 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 1.2. Atitinkama (-os) politikos sritis (-ys) VGV / VGB sistemoje 1.3. Pasiūlymo (iniciatyvos) pobūdis 1.4. Tikslai 1.5. Pasiūlymo (iniciatyvos) pagrindas 1.6. Trukmė ir finansinis poveikis 1.7. Numatytas (-i) valdymo būdas (-ai) 2. VALDYMO PRIEMONĖS 2.1. Priežiūros ir atskaitomybės nuostatos 2.2. Valdymo ir kontrolės sistema 2.3. Sukčiavimo ir pažeidimų prevencijos priemonės 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) 3.2. Numatomas poveikis išlaidoms 3.2.1. Numatomo poveikio išlaidoms suvestinė 3.2.2. Numatomas poveikis veiklos asignavimams 3.2.3. Numatomas poveikis administracinio pobūdžio asignavimams 3.2.4. Suderinamumas su dabartine daugiamete finansine programa 3.2.5. Trečiųjų šalių įnašai 3.3. Numatomas poveikis įplaukoms FINANSINĖ TEISĖS AKTO PASIŪLYMO PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas EUROPOS PARLAMENTO IR TARYBOS REGLAMENTAS, kuriuo iš dalies keičiamas Tarybos reglamentas (EB) Nr. 577/98 dėl darbo jėgos atrankinio tyrimo organizavimo Bendrijoje 1.2. Atitinkama (-os) politikos sritis (-ys) VGV ir VGB sistemoje[11] 3403 – Statistinės informacijos rengimas 1.3. Pasiūlymo (iniciatyvos) pobūdis ¨ Pasiūlymas (iniciatyva) susijęs (-usi) su nauja priemone ¨ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus[12] X Pasiūlymas (iniciatyva) susijęs (-usi) su esamos priemonės galiojimo pratęsimu ¨ Pasiūlymas (iniciatyva) susijęs (-usi) su priemone, perorientuota į naują priemonę 1.4. Tikslai 1.4.1. Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva) 2008–2012 m. Bendrijos statistikos programos VIII antraštinė dalis „Užimtumas“. 2013 m. sausio 15 d. Europos Parlamento ir Tarybos reglamento (ES) Nr. 99/2013 dėl 2013–2017 m. Europos statistikos programos[13] 3.2 skirsnis „Piliečių Europa“. 1.4.2. Konkretus (-ūs) tikslas (-ai) ir atitinkama VGV / VGB veikla Konkretaus tikslo Nr. 1 konkretus tikslas – duomenų rengimas. Atitinkama VGV / VGB veikla 3403 – statistinės informacijos rengimas. 1.4.3. Numatomas (-i) rezultatas (-ai) ir poveikis Nurodyti poveikį, kurį pasiūlymas (iniciatyva) turėtų turėti tiksliniams gavėjams (grupėms) Rinkti statistinę informaciją apie konkrečias temas, susijusias su darbo rinka ir svarbias ES politikos iniciatyvoms (kasmet pasirenkama kita tema, atsižvelgiant į politikos formuotojų pasiūlymą, pvz., 2010 m. buvo renkami profesinio ir asmeninio gyvenimo derinimo duomenys, 2011 m. – neįgaliųjų padėties darbo rinkoje duomenys, o 2012 m. – perėjimo nuo darbo prie pensijos duomenys). Kadangi šią informaciją galima derinti su reguliariai per pagrindinį darbo jėgos tyrimą (DJT) renkamais kintamaisiais, įgyvendinus šią iniciatyvą bus gaunami palyginami statistiniai įrodymai, kad būtų galima formuoti ir vertinti konkrečias su darbo rinka susijusias ES iniciatyvas. 1.4.4. Rezultatų ir poveikio rodikliai Nurodyti pasiūlymo (iniciatyvos) įgyvendinimo stebėjimo rodiklius. Komisija (Eurostatas) pateikia bendras DJT ad hoc modulių taikymo Europos statistikos sistemoje gaires. Statistinių duomenų kokybė bus užtikrinta tikrinant mažiausią imties dydį. 1.5. Pasiūlymo (iniciatyvos) pagrindas 1.5.1. Trumpalaikiai ir ilgalaikiai poreikiai Paskelbiami palyginami konkrečios modulio temos (kasmet kitos) rodikliai. Atskiri rezultatų leidiniai. Mikroduomenų atskleidimas mokslo bendruomenei. 1.5.2. Papildoma ES dalyvavimo nauda Konkrečių ES iniciatyvų įgyvendinimo rezultatų palyginamumas ES lygmeniu, būtinas politikos formavimo priemonėms. 1.5.3. Panašios patirties išvados Tik teisės aktu su pridedamomis Sąjungos finansinės paramos nuostatomis galima užtikinti visų valstybių narių dalyvavimą, būtiną, kad duomenys būtų naudingi formuojant politiką. 1.5.4. Suderinamumas ir galima sąveika su kitomis atitinkamomis priemonėmis Duomenų modulis yra tiesiogiai susietas su darbo jėgos tyrimu, todėl šie duomenys bus suderinti su DJT ir juos bus galima naudoti tuo pat metu, taigi rezultatai bus geresni. 1.6. Trukmė ir finansinis poveikis ¨ Pasiūlymas (iniciatyva) yra ribotos trukmės – ¨ Pasiūlymo (iniciatyvos) trukmė – MMMM [mm dd] – MMMM [mm dd]. – ¨ Finansinis poveikis nuo MMMM iki MMMM. X Pasiūlymas (iniciatyva) yra neribotos trukmės – Įgyvendinimo pradinis laikotarpis – nuo MMMM iki MMMM, – vėliau – visavertis taikymas. 1.7. Numatytas (-i) valdymo būdas (-ai)[14] X Komisijos vykdomas tiesioginis centralizuotas valdymas ¨ Netiesioginis centralizuotas valdymas, vykdymo užduotis perduodant:: – ¨ vykdomosioms įstaigoms – ¨ Bendrijų įsteigtoms įstaigoms[15] – ¨ nacionalinėms viešojo sektoriaus arba viešąsias paslaugas teikiančioms įstaigoms – ¨ asmenims, atsakingiems už konkrečių veiksmų vykdymą pagal Europos Sąjungos sutarties V antraštinę dalį ir nurodytiems atitinkamame pagrindiniame teisės akte, apibrėžtame Finansinio reglamento 49 straipsnyje ¨ Pasidalijamasis valdymas kartu su valstybėmis narėmis ¨ Decentralizuotas valdymas kartu su trečiosiomis šalimis ¨ Jungtinis valdymas kartu su tarptautinėmis organizacijomis (nurodyti) Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje. Pastabos Duomenų rinkimą bendrai finansuos ES, skirdama dotacijas nacionalinėms statistikos institucijoms (visos jos yra viešojo sektoriaus institucijos); šios dotacijos gali būti skiriamos kaip vienkartinės išmokos, kaip nustatyta Finansiniame reglamente. 2. VALDYMO PRIEMONĖS 2.1. Priežiūros ir atskaitomybės taisyklės Nurodyti dažnumą ir sąlygas. Kokybės nuostatų įgyvendinimo atskaitomybė reguliari ir išsami, laikantis konkrečių Eurostato taisyklių. Dotacijų gavėjai privalo pateikti surinktus duomenis ir atitinkamą kokybės ataskaitą. 2.2. Valdymo ir kontrolės sistema 2.2.1. Nustatyta rizika Tiesioginio valdymo būdas savaime kelia su dotacijų valdymu susijusią riziką. 2.2.2. Numatomas (-i) kontrolės metodas (-ai) Klaidų riziką galima sumažinti taikant supaprastintą dotacijų formą. 2.3. Sukčiavimo ir pažeidimų prevencijos priemonės Nurodyti dabartines arba numatytas prevencijos ir apsaugos priemones. Visos galimos dotacijų gavėjos yra viešojo sektoriaus institucijos (nacionalinės statistikos institucijos). Dotacijos bus skiriamos nerengiant kvietimų teiktų paraiškas. Atsižvelgiant į šias konkrečias dotacijų procedūras, nustatytos kontrolės priemonės, aprėpiančios dotacijų valdymo ex-ante ir ex-post analizę. Skiriant vienkartines išmokas, kaip nustatyta Finansinio reglamento 124 straipsnio 1 dalyje, su dotacijų valdymu susijusių klaidų rizika labai sumažinama ir jų administravimas labai supaprastinamas. 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės) · Dabartinės biudžeto išlaidų eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija || Biudžeto eilutė || Išlaidų rūšis || Įnašas Numeris [Aprašymas.....................................................] || DA / NDA[16] || ELPA šalių[17] || šalių kandidačių[18] || trečiųjų šalių || pagal Finansinio reglamento 18 straipsnio 1 dalies aa punktą || [XX.YY.YY.YY.] || DA / NDA || TAIP / NE || TAIP / NE || TAIP / NE || TAIP / NE · Prašomos sukurti naujos biudžeto eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 1 IŠLAIDŲ KATEGORIJA: pažangus ir integracinis augimas || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 1a || 04 03 02 01 XX PROGRESS: parama Sąjungos užimtumo bei socialinei politikai ir darbo sąlygas reglamentuojantiems teisės aktams rengti, įgyvendinti, stebėti ir vertinti || DA || TAIP || TAIP || NE || NE 3.2. Numatomas poveikis išlaidoms 3.2.1. Numatomo poveikio išlaidoms suvestinė mln. EUR (tūkstantųjų tikslumu) Daugiametės finansinės programos išlaidų kategorija: || Numeris || 1 IŠLAIDŲ KATEGORIJA: pažangus ir integracinis augimas EMPL GD || || || N[19] metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || IŠ VISO  Veiklos asignavimai || || || || || || || || Biudžeto eilutės numeris || Įsipareigojimai || (1) || 2 || 2 || 2 || 2 || 2 || 2 || 2 || 14 Mokėjimai || (2) || 0,8 || 0,8 || 2 || 2 || 2 || 2 || 2 || 11,6 Biudžeto eilutės numeris || Įsipareigojimai || (1a) || || || || || || || || Mokėjimai || (2a) || || || || || || || || Administracinio pobūdžio asignavimai, finansuojami konkrečių programų rinkinio lėšomis[20] || || || || || || || || Biudžeto eilutės numeris 29.010405 || || (3) || 0,047 || 0,047 || 0,047 || 0,047 || 0,047 || 0,047 || 0,047 || 0,329 IŠ VISO EMPL GD asignavimų || Įsipareigojimai || =1+1a +3 || 2,047 || 2,047 || 2,047 || 2,047 || 2,047 || 2,047 || 2,047 || 14,329 Mokėjimai || =2+2a +3 || 0,847 || 0,847 || 2,047 || 2,047 || 2,047 || 2,047 || 2,047 || 11,929 Pastaba. Apskaičiuojant taikytas 40 % sumos išankstinis mokėjimas N metais ir 60 % galutinis sumos mokėjimas N+2 metais. Daugiametės finansinės programos išlaidų kategorija || 5 || Administracinės išlaidos mln. EUR (tūkstantųjų tikslumu) || || || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || IŠ VISO ESTAT GD ||  Žmogiškieji ištekliai || 0,223 || 0,223 || 0,223 || 0,223 || 0,223 || 0,223 || 0,223 || 1,559  Kitos administracinės išlaidos || || || || || || || || IŠ VISO ESTAT GD || Asignavimai || || || || || || || || IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || || || || || || || || mln. EUR (tūkstantųjų tikslumu) || || || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || IŠ VISO IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 2,270 || 2,270 || 2,270 || 2,270 || 2,270 || 2,270 || 2,270 || 15,890 Mokėjimai || 1,070 || 1,070 || 2,270 || 2,270 || 2,270 || 2,270 || 2,270 || 13,490 3.2.2. Numatomas poveikis veiklos asignavimams – ¨ Pasiūlymui (iniciatyvai) įgyvendinti veiklos asignavimai nenaudojami – X Pasiūlymui (iniciatyvai) įgyvendinti veiklos asignavimai naudojami taip: Įsipareigojimų asignavimai mln. EUR (tūkstantųjų tikslumu) Nurodyti tikslus ir rezultatus ò || || || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || IŠ VISO REZULTATAI Rezultato rūšis[21] || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 1 KONKRETUS TIKSLAS[22] || Teikti kokybiškus pagrindinių socialinės politikos sričių statistinius duomenis. Įrašų skaičius || Tyrimo mikroduomenys || 3,4 €/įrašas || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 1 konkretaus tikslo tarpinė suma || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 IŠ VISO IŠLAIDŲ || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 580,905 || 2 || 4,066,336 || 14 3.2.3. Numatomas poveikis administracinio pobūdžio asignavimams 3.2.3.1. Suvestinė – ¨ Pasiūlymui (iniciatyvai) įgyvendinti administraciniai asignavimai nenaudojami – X Pasiūlymui (iniciatyvai) įgyvendinti administraciniai asignavimai naudojami taip: mln. EUR (tūkstantųjų tikslumu) || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || IŠ VISO Daugiametės finansinės programos 5 IŠLAIDŲ KATEGORIJA || || || || || || || || Žmogiškieji ištekliai || 0,223 || 0,223 || 0,223 || 0,223 || 0,223 || 0,223 || 0,223 || 1,559 Kitos administracinės išlaidos || || || || || || || || Daugiametės finansinės programos 5 IŠLAIDŲ KATEGORIJOS tarpinė suma || || || || || || || || Neįtraukta į daugiametės finansinės programos 5 IŠLAIDŲ KATEGORIJĄ[23] || || || || || || || || Žmogiškieji ištekliai || 0,047 || 0,047 || 0,047 || 0,047 || 0,047 || 0,047 || 0,047 || 0,328 Kitos administracinio pobūdžio išlaidos || || || || || || || || Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || || || || || || || || IŠ VISO || 0,270 || 0,270 || 0,270 || 0,270 || 0,270 || 0,270 || 0,270 || 1,887 3.2.3.2. Numatomi žmogiškųjų išteklių poreikiai – ¨ Pasiūlymui (iniciatyvai) įgyvendinti žmogiškieji ištekliai nenaudojami – X Pasiūlymui (iniciatyvai) įgyvendinti žmogiškieji ištekliai naudojami taip: Sąmatą nurodyti visos darbo dienos ekvivalento vienetais (arba ne smulkiau nei dešimtųjų tikslumu) || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+ 5 metai 2019 || N+6 metai 2020  Etatų plano pareigybės (pareigūnai ir laikinieji darbuotojai) 29 01 01 01 (Komisijos būstinė ir atstovybės) || 1,7 || 1,7 || 1,7 || 1,7 || 1,7 || 1,7 || 1,7 XX 01 01 02 (Delegacijos) || || || || || || || XX 01 05 01 (Netiesioginiai moksliniai tyrimai) || || || || || || || 10 01 05 01 (Tiesioginiai moksliniai tyrimai) || || || || || || ||  Išorės personalas (visos darbo dienos ekvivalento vienetais FTE)[24] 29 01 02 01 (CA, INT, SNE finansuojami iš bendrojo biudžeto) || || || || || || || XX 01 02 02 (CA, INT, JED, LA ir SNE delegacijose) || || || || || || || 29 01 04 05[25] || - būstinėje[26] || 0,6 || 0,6 || 0,6 || 0,6 || 0,6 || 0,6 || 0,6 - delegacijose || || || || || || || XX 01 05 02 (CA, INT, SNE – netiesioginiai moksliniai tyrimai) || || || || || || || 10 01 05 02 (CA, INT, SNE – tiesioginiai moksliniai tyrimai) || || || || || || || Kitos biudžeto eilutės (nurodyti) || || || || || || || IŠ VISO || 2,3 || 2,3 || 2,3 || 2,3 || 2,3 || 2,3 || 2,3 XX yra atitinkama politikos sritis arba biudžeto antraštinė dalis. Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus. Vykdytinų užduočių aprašymas: Pareigūnai ir laikinieji darbuotojai || Toliau nurodytas užduotis atliekantys pareigūnai: - metodinė patikimos tyrimo apibrėžties nustatymo veikla, - duomenų gavimo, tvirtinimo ir apdorojimo IT veikla, - duomenų analizė, duomenų skelbimas ir pagalba naudotojams. Išorės personalas || SNE atlieka tokias užduotis: - metodinė patikimos tyrimo apibrėžties nustatymo veikla. 3.2.4. Suderinamumas su dabartine daugiamete finansine programa – X Pasiūlymas (iniciatyva) atitinka dabartinę daugiametę finansinę programą – ¨ Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą Netaikoma. – ¨ Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą[27] Netaikoma. 3.2.5. Trečiųjų šalių įnašai – Pasiūlyme (iniciatyvoje) nenumatyta bendro su trečiosiomis šalimis finansavimo X Pasiūlyme (iniciatyvoje) numatytas bendras finansavimas apskaičiuojamas taip: Asignavimai mln. EUR (tūkstantųjų tikslumu) || N metai 2014 || N+1 metai 2015 || N+2 metai 2016 || N+3 metai 2017 || N+4 metai 2018 || N+5 metai 2019 || N+6 metai 2020 || Iš viso Nurodyti bendrą finansavimą teikiančią įstaigą || 0,86 || 0,86 || 0,86 || 0,86 || 0,86 || 0,86 || 0,86 || 6,02 Bendrai finansuojami asignavimai, IŠ VISO || 0,86 || 0,86 || 0,86 || 0,86 || 0,86 || 0,86 || 0,86 || 6,02 Pastaba. Nurodytos sumos grindžiamos ankstesnėmis išlaidomis, kai 70 % išlaidų finansuoti buvo skirta 2 mln. EUR. Taigi iš trečiųjų šalių gauta 0,86 mln. EUR. Ne pelno aspektas užtikrinamas tinkamai iš anksto apskaičiuojant kiekvienam gavėjui (t. y. kiekvienai valstybei narei) skiriamas vienkartinių išmokų sumas. Numatomas poveikis įplaukoms – X Pasiūlymas (iniciatyva) neturi finansinio poveikio įplaukoms – ¨ Pasiūlymas (iniciatyva) turi finansinį poveikį: – ¨ nuosaviems ištekliams – ¨ įvairioms įplaukoms mln. EUR (tūkstantųjų tikslumu) Biudžeto įplaukų eilutė || Einamųjų metų biudžeto asignavimai || Pasiūlymo (iniciatyvos) poveikis[28] N metai || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą stulpelių skaičių (žr. 1.6 punktą) ... straipsnis || || || || || || || || Įvairių asignuotųjų įplaukų atveju nurodyti biudžeto išlaidų eilutę (-es), kuriai (-oms) daromas poveikis. Netaikoma. Nurodyti poveikio įplaukoms apskaičiavimo metodą. Netaikoma. [1] OL L 55, 2011 2 28, p. 19. [2] OL L 55, 2011 2 28, p. 13. [3] OL L 77, 1998 3 14, p. 3. [4] OL L 87, 2009 3 31, p. 164. [5] OL L 55, 2011 2 28, p. 13. [6] OL L 55, 2011 2 28, p. 19. [7] OL L 77, 1998 3 14, p. 3. [8] OL L 87, 2009 3 31, p. 164. [9] OL L 298, 2012 10 26, p. 1. [10] Dar nepaskelbta Oficialiajame leidinyje. [11] VGV – veikla grindžiamas valdymas, VGB – veikla grindžiamas biudžeto sudarymas. [12] Kaip nurodyta Finansinio reglamento 49 straipsnio 6 dalies a arba b punktuose. [13] OL L 39, 2013 2 9, p. 12. [14] Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html. [15] Kaip nurodyta Finansinio reglamento 185 straipsnyje. [16] DA – diferencijuotieji asignavimai / NDA – nediferencijuotieji asignavimai. [17] ELPA – Europos laisvosios prekybos asociacija. [18] Šalių kandidačių ir, kai taikoma, Vakarų Balkanų potencialių šalių kandidačių. [19] N metai yra pasiūlymo (iniciatyvos) įgyvendinimo pradžios metai. [20] Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai. [21] Rezultatai – tai būsimi produktai ir paslaugos (pvz., finansuota studentų mainų, nutiesta kelių kilometrų ir kt.). [22] Kaip apibūdinta 1.4.2 skirsnyje „Konkretus (-ūs) tikslas (-ai) ...“. [23] Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai. [24] CA – sutartininkas („Contract Agent“); INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jeune Expert en Délégation“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“). [25] Neviršijant viršutinės ribos, nustatytos išorės personalui, finansuojamam iš veiklos asignavimų (buvusių BA eilučių). [26] Būtina struktūriniams fondams, Europos žemės ūkio fondui kaimo plėtrai (EŽŪFKP) ir Europos žuvininkystės fondui (EŽF). [27] Žr. Tarpinstitucinio susitarimo 19 ir 24 punktus. [28] Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.